เงินบาทปิดตลาดที่ 32.33/35
ธนาคารกรุงเทพ รายงาน เงินบาทปิด 32.33/35 ยังไร้ปัจจัยใหม่ คาดกรอบพรุ่งนี้ 32.30-32.40
23 มี.ค. 2553

ธนาคารกรุงเทพ รายงาน เงินบาทปิด 32.33/35 ยังไร้ปัจจัยใหม่ คาดกรอบพรุ่งนี้ 32.30-32.40
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 32.33/35 บาท/ดอลลาร์ ใกล้เคียงกับช่วงเช้าที่เปิดตลาดอยู่ที่ระดับ 32.32/33 บาท/ดอลลาร์
"เงินบาทปิดตลาดใกล้เคียงกับเมื่อเช้า วันนี้ยังไม่ค่อยมีปัจจัยใหม่เข้ามาทั้งในประเทศและต่างประเทศ ตลาดหุ้นไทยก็ยังบวก 10 จุด" นักบริหารเงิน ระบุ
ส่วนสกุลเงินต่างประเทศช่วงปิดตลาดเย็นนี้ เงินเยนอยู่ที่ระดับ 90.30 เยน/ดอลลาร์ ส่วนเงินยูโรอยู่ที่ระดับ 1.3520 ดอลลาร์/ยูโร
คืนนี้ สหรัฐฯ จะรายงานข้อมูลทางเศรษฐกิจที่สำคัญ คือ สมาคมนายหน้าอสังหาริมทรัพย์แห่งชาติรายงานยอดขายบ้านมือสองเดือนก.พ. ส่วนคืนพรุ่งนี้กระทรวงพาณิชย์สหรัฐฯ รายงานยอดขายบ้านใหม่เดือนก.พ., ยอดสั่งซื้อสินค้าคงทนเดือนก.พ. และสำนักงานสารสนเทศด้านการพลังงานของสหรัฐ(EIA) เปิดเผยตัวเลขสต็อกน้ำมันรายสัปดาห์  
นักบริหารเงิน คาดว่า วันพรุ่งนี้เงินบาทยังเคลื่อนไหวในกรอบแคบ ให้กรอบไว้ที่ 32.30-32.40 บาท/ดอลลาร์